
ОСВРТ НА УТИЦАЈ РЕЛИГИЈЕ 
НА УР-НАМУОВ ЗАКОНИК 


Сумерска цивилизација је, осим мнотих gociuuiuyha, изнедрила и најстарији 
сачувани правни споменик – Ур-Намуов законик, који je стар преко чешири 
миленијума. С обзиром на то ga је законик махом световни текст, веза из- 
међу њеја и полишеистичке сумерске penuiuje на први потлед usinega üocpeg- 
на. Међутим, управо је penuiuja један од кључних фактора који омоћућују 
разумевање и ової, а и каснијих клинойисних зборника. Највише места ona је 
добила y üponoiy законика, у којем се владар представља kao ошелошворење 
ботова на земљи. Законодавац користи penuiujy, која je у свим древним циви- 
лизацијама имала оїроман уйицај на свакодневни живой, као моћно cpeg- 
ство за постизање жељено циља – покоравања свих слојева сйановнишӣва 
њеїовим наредбама. Мањи утицај је остварила на саме норме законика, али 
ни йу није поййуно преовладао секуларни карактер. Penuiujcko ушемељење 
постоји у две одредбе које ce шичу божјеї суда реке, ирационалнот доказно! 
средства ушемељенот на веровању ga бої, као врховни судија, неће дозволити 
прекршиоцу норме да избеїне казну. Најзад, y дирекшној вези ca релитијом је 
и једна норма која се тиче заклешве 


Кључне речи: Ур-Наму. - Пролої. – Божји суд. – Заклешва. 


1. УВОД 


Ур-Намуов законик представља једну од најзначајнијих тековина 
огромног сумерско-акадског наслеђа. Он је, заправо, правни пандан 
чувеног Епа о Гилгамешу – исто као што славна приповест о леген- 


Ў Аутор је студент прве године Правног факултета Универзитета у Београду, 

дарном краљу Урука представља најстарије познато књижевно дело, 
тако и слабо очуване глинене плочице пронађене дуж Месопотамије! 
представљају најстарији законик у историји. У реконструкцији овог 
законика коришћена су три извора (глинене таблице), који потичу 
из три града која се налазе у данашњем Ираку: Нипура, Ура и Си- 
пара (додуше, постоје индиције да и плочица из Сипара потиче из 
Нипура)2. Иако то није кодификација у модерном смислу те речи, и 
упркос томе што је јако мало фрагмената сачувано, они су довољни 
да покажу да је законик покривао и грађанско и кривично право. 


Први? клинописни зборник донет je око 2100. године п.н.е. До- 
носилац законика ни до дана данашњег није познат. Наука се спори 
око два имена – једно је владар из имена самог законика, оснивач 
треће династије Ура,“ а друго је његов син, даровити Шулги, чувени 
„моћни цар од све четири стране света“? Овај сукоб мишљења не 
јењава ни данас, с тим што у савременој науци ипак преовладава 
мишљење да га је донео Шулги. Превео га је са сумерског језика је- 
дан од најчувенијих асиролога свих времена, Американац јеврејског 
порекла, Семјуел Крамер, који га је и представио у истанбулском 
Музеју античког оријента 1952. Овим догађајем завршена је етапа 
откривања клинописних зборника (претходно су свету обелодање- 
ни Законик Липит-Иштара, Билаламин, као и најчувенији од њих 
– Хамурабијев законик), те је правна наука тада могла да крене у 
свеобухватније изучавање правног система древних народа Месо- 
потамије. 


Иако су сачувани само пролог и мањи број одредаба, јасно је да 
је високо развијена сумерска цивилизација свој просперитет исказа- 
ла и у правном систему, оличеном у Ур-Намуовом законику. Поткре- 


1 Нипур је био један од најзначајнијих политичких и религијских центара у мно- 
гим државама које су се смењивале у Међуречју. Осим таблица значајних за 
правну историју, у њему су пронађене и оне есенцијалне за историју књижев- 
ности – клинописни фрагменти Епа о Гилгамешу. 

2 Martha T. Roth, Law collections from Mesopotamia and Asia Minor, Scholars Press, 
Georgia 1995, 14. 

3 Велика оштећеност фрагмената Урукагине спречила су овај законик, донет y 24. 
веку пре H.e. y Лагашу, да понесе назив најстаријег сачуваног правног споме- 
ника. Види Niels Peter Lemche, Biblical Studies and the Failure of History, Taylor & 
Francis Ltd, London - New York 2013, 51. 

4 Период постојања државе неки називају и Сумерска ренесанса (некад и нео- 
сумерски период), с обзиром на то да је, након превласти Акађана, вратио у 
центар збивања владаре најстарије познате цивилизације. Види Амели Курт, 
Стари исток, Завод за уџбенике и наставна средства, Београд 2004, 55. 

5 Douglas Frayne, Ur III Period (2112-2004 BC), University of Toronto Press, Toronto 
- Buffalo - London 1997, 92. 

пљење ове тврдње налазим у начину формулисања правних норми, у 
облику кондиционално изражене диспозиције, после чега следи пре- 
цизно одређена световна казна (на пример: „Ако човек ошкине нос 
другом човеку са..., он нека одмери и преда 40 шекела сребра“), као 
и у непостојању одмазде по принципу „Око за око, зуб за зуб“, тзв. 
талиона, карактеристичног за касније, много славније законике од 
Ур-Намуовог – старовавилонски (аморитски) Хамурабијев законик и 
Мојсијеве законике садржане у Старом завету, као и за римски Зако- 
ник дванаест таблица. 


Ур-Намуов законик се у многим својим одредбама подудара са 
каснијим клинописним зборницима, што имплицира велики број 
правних транспланата у правном систему древне Месопотамије. 
Потпуно је јасно да су се Билалама, Хамураби и потоњи законодавци 
угледали на текст из Нипура. Пролог, у којем су богови послали вла- 
дара да заведе правду на земљи, касније налазимо код свих других 
клинописних зборника. Исто важи и за многе друге одредбе; на при- 
мер, оне о божјем суду. Самим тим, иако је написан пре више хиљада 
година, он утиче и на данашње време. Карактер модерности налазим 
у принципу композиције за учињено дело, што само доказује колико 
је овај законик био испред свог времена. Оштре казне сматране су 
непотребним, те је за већину злочина била довољна новчана казна 
као подсетник за то како се треба понашати. 


2. РЕЛИГИЈА И ДРЕВНО ПРАВО 


Религија, као најкомплекснији облик веровања, представљала је 
темељ за изградњу свих најстаријих цивилизација светске историје. 
Њен утицај на народе и државе са самог почетка светске историје 
био је толико велики да, заправо, њу поистовећујемо са кључним 
обележјима датих друштава. Изузетак не представља ни најстарија 
светска цивилизација – древни Сумер, који је ударио темеље свету 
какав данас познајемо. Ипак, иако се ради о цивилизацији са самог 
почетка људске историје, Сумер је показао да је у много чему био 
напредан, па тако и у правном систему, који је у великој мери осло- 
бођен религије. 


Како су друштва кроз историју еволуирала, утицај религије на 
њихове животе био је све мањи. Дакле, њен највећи утицај бележи 
се у примитивним праисторијским друштвима из којих су се касније 


6 Војислав Станимировић, Хрестоматија за упоредну правну традицију, Правни 
факултет Универзитета у Београду, Београд 2016, 13, члан 20. 

развиле прве цивилизације. За разлику од примитивних друштава, 
која одликује веровање у богове са безличном и натуралистичком 
ауром, прве цивилизације карактерише образовање пантеона у којем 
богови, осим што имају антропоморфан облик, поседују и разграни- 
чене међусобне надлежности и обављају различите фукнције. Међу 
њима, како наглашава Макс Вебер, јавља се и посебан бог за право- 
суђе који је заправо праотац касније етичке квалификације божан- 
ства: то је у Индији Варуна, Маат у Египту, те Аполон или Темида 
y Грчкој.7 Чувени немачки социолог затим наводи главне друштве- 
но-историјске разлоге појачаних етичких захтева према боговима, 
међу којима су најзначајнији: (1) растућа моћ и захтеви за квалитет- 
но уређеним правосуђем унутар великих политичких заједница и (2) 
све већи опсег рационалног схватања света који подлеже законима 
природе kao смисленог, уређеног космоса. 


Високи степен развијености Ур-Намуовог законика, осим поме- 
нутих, огледа се и у његовој секуларности. Изостају било какве ре- 
лигијске казне, које су врло честе у архаичним друштвима у којима 
представљају одраз старих, примитивних времена. Ипак, да законик 
није посве светован текст види се у: 1) прологу 2) две норме које го- 
воре о тзв. божјем суду и 3) једној норми која помиње заклетву. 


Као што је овоземаљска држава само слика небеске државе, тако 
су, према веровањима древних народа Међуречја, и овоземаљске од- 
редбе, закони и право само одраз небеских, вечних и природних за- 
кона.? Људски закони се могу изменити и заменити другима, али ce 
при том морају руководити божанским законима. Вероватно је да се 
древни становник Сумера Ур-Намуовом законику безусловно поко- 
равао, схватајући земаљску ситуацију као нешто што је од бога да- 
то.!0 Како у очима већине блискоисточних народа богови нису били 
неморална, већ чисто морална бића, !! тако су се и закони које су они 
наметали схватали као неупитно исправни. Ако закони потичу од 
светих чинилаца, очигледно је да ће се они старати о њиховом из- 
вршењу, па је огрешење о законе посматрано исто као и огрешење о 
саме богове, за чим cy следиле божанске санкције. 12 


Max Weber, The Sociology of Religion, Methuen & Co. Ltd, London 1965, 35. 


Ibid., 35-36. 

9 Marko Višić, Zakonici drevne Mesopotamije, Službeni list Srbije i Crne Gore, Beograd 
2003, 126. 

10 Ibid. 

1l Ibid. 

12 Ibid. 


20 


Богдан II. Стојановић (стр. 17-33) 





3. ПРОЛОГ ЗАКОНИКА 


Пролог је саставни део многих старовековних дела, било да cy у 
питању античке грчке драме, Хомерови епови или клинописни збор- 
ници права. Овакав уводни део, који је изражен у облику инвокације,!3 
карактерише сваки од пронађених законика Месопотамије. 

Пролог!“ (и Законик) почињу представљањем законодавца: 


(А i 1–30:) ... Ур-Наму, моћни рашник, владар ipaga Ура, владар 
земаља Сумера и Акада... Он је установио ga 21.600 сила јечма, 
30 оваца, 30 сила бушера за месец, буду редовна давања... у земљи 


Поред сасвим очекиваног описивања владара,!> као и навођења 
територије коју поседује (при чему се даје предност Сумеру, иако 
је превласт Акада временски била ближа), следи норма о врло пре- 
цизно одређеном данку који је владар наметнуо својим поданицима. 
Битност ове норме, која се огледа и у чињеници да је стављена на сам 
почетак законика, лежи у обавези сваког грађанина да плати фикси- 
рани порез. С друге стране, можда ју је Ур-Наму ставио на почетак да 
би себе приказао као доброчинитеља, ако је претходни владар земље 
наметао већу количину обавезних давања. Ипак, период историје од 
распада Сумерско-акадског царства до Ур-Намуовог успостављања 
државе није много познат науци, тако да није могуће упоређивање 
законодавца са претходним владарима. 


Такође, велико је питање да ли се Ур-Наму лично представља у 
прологу. Тако, након откривања последње таблице из Сипара и члан- 


13 Инвокација представља један од симбола античке књижевности којим ce 03- 
начава дозивање богова у помоћ. Можда најпознатији пример је уводни део 
из Хомерове Илијаде: „Гнев ми, богињо, певај, Ахилеја, Пелеју сина злосрећни, 
штоно Ахејце у хиљаде ували јада...“ 


14 Цео текст пролога, као и све остале норме Ур-Намуовог законика узете су из 
Хрестоматије професора Војислава Станимировића (осим ако је другачије на- 
глашено). Види: Војислав Станимировић, Хресйомайија за упоредну правну 
традицију, Правни факултет Универзитета у Београду, 2016, 11-13. Професор 
Станимировић је са енглеског превео Ур-Намуов законик према Martha Т. Roth, 
Law collections from Mesopotamia and Asia Minor, Scholars Press, Georgia 1995. 


15 Трећа династија Ура била je наследна монархија заснована на династичком 
принципу, чији су владари носили описне титуле које су у свом имену садр- 
жале освојене територије. Тако је Ур-Наму, на почетку своје владавине, носио 
титулу „краља Ура“, да би се касније прогласио(што је и предочено у законику) 
„краљем Сумера и Акада“. Његов наследник Шулги је, након освајања Нипура, 
титули додао још већу дозу осионости, називајући се „краљем четири стране 
света“. Види: Bertrand Lafont, Raymond Westbrook, "Mesopotamia: Neo-Sumerian 
Period (Ur Ш)“, Raymond Westbrook (ed.), A History of Ancient Near Eastern Law, 
Brill, Leiden-Boston 2003, 186. 

ка који je поводом тога написала Фатма Jwis,! Крамер мења своје 
почетно мишљење, те он сада тврди како је, ипак, Шулги аутор овог 
дела. Наиме, према његовом мишљењу из 1983. фрагмент би гла- 
cuo: За Ур-Намуа... Ја сам установио... Према овој интерпретацији, !7 
Шулги је тај који је сачинио законик, у част свом покојном оцу, што 
је сматрао за дужност. 


Након овог потпуно световног члана, следи први есхатолошко- 
религијски утицај у законику: 


(A i 31-42:) Када су богови Ану и Енлил предали власт над традом 
Уром боту Нани, шада, за Ур-Намуа, рођено! сина боїиње Нинсун, 
за њеног вољеної у кући рођенот роба, у складу са њеїовом правдом 
и истином... дао њему... Ја именовах Намаханија за намесника 
рада Лаїаша. Снаїом бота Hane, мої їосӣодара, повраших Hanun 
Maiancku брод у луку и учиних да блиста у траду Уру. 


Након што је створен свет, према месопотамском миту, следила 
је прерасподела између богова. У прологу су поменута два најважнија 
сумерска божанства – Ану (бог неба) и Енлил (бог ваздуха, касније 
у Вавилону познатији као Мардук). Интересантно је да нема Енкија 
(Еа), бога воде и мудрости, који је уз поменута два божанства чинио 
окосницу сумерског пантеона. Бог месеца Нана изабран је за владара 
Ура. Као свог земаљског изасланика, Бог је изабрао Ур-Намуа, који и 
сам има божанско порекло.! Заправо, Ур-Наму објављује да je при- 
мио (преузео) од Нане мисију да влада у Уру и да тамо успостави 
праведне и прецизне законе.! Ово је осликано на чувеној Ур-Намуо- 
вој стели, на којој је владар приказан испред Бога који у десној руци 
држи: штап, уже и линеарне Mepe.2? Емил Шлехтер (Émile Szlehter) се 
пита да ли су ово симболи мисијег=! Да ли она представља прелазак 
краљевске и законодавне моћи са Бога на краља или, још прецизније, 
да ли је ово прокламација да су закони стигли од божанства а 


16  Fatma Yildiz, “А Tablet of Codex Ur-Nammu from Ѕірраг“, Orientalia, Nova Series, 
vol. 50, 1 /1981, 93-94. 


17 Samuel Noah Kramer, “The Ur-Nammu Law Code: Who Was Its Author?“ Orientalia, 
Nova Series, vol. 52, 4/1983, 2-4. 


18 Samuel Noah Kramer, The Sumerians: Their History, Culture and Character, Univer- 
sity of Chicago Press, Chicago 84. 


19 Émile Szlechter, ^A propos du code d'Ur-nammu', Revue dAssyriologie et darchéologie 
orientale, vol. 47, 1/1953, 1-10. 


20 Ibid. 
21 Ibid. 


22 Сличан мотив постоји на чувеној стели, на којој Хамураби стоји испред бога 
сунца и правде Шамаша. 

Наиме, Ур-Наму је окарактерисан као син богиње Нинсун и овде 
се може повући још једна паралела између древног законодавца и Гил- 
гамеша, с обзиром на то да је ова богиња мајка и легендарног краља 
Урука. Због тога бих рекао да се Ур-Наму ипак сматра полубогом, као 
и Гилгамеш, мада то није нигде експлицитно наглашено, нити му се 
помиње име оца. Наравно, пошто је и сам био дубоко религиозан, 
законодавац није имао довољно храбрости да се „попне на небо“ и 
поистовети са осталим божанствима, али је имао довољно смелости и 
мудрости да укаже на своје божанско порекло и тиме подигне степен 
регулације (степен нормираности понашања појединца). Након што 
се устоличио, Ур-Наму је морао да се сукоби са оближњим градом Ла- 
гашем и његовим владарем Намахнијем,>° који су се ширили на Tepr- 
торију Ура. Пресудни утицај у победи над непријатељем дао му је бог 
Нана, уз чију помоћ је Ур-Наму вратио маганске бродове у луку Ура 
- Tj., вероватно, поново успоставио трговину са Маганом.> 

Следи одредба према којој се описује стање које је владало у 
земљи пре доласка Ур-Намуа: 


(A ii 87–92:) Y iuo време, ниску-људи држали су поља, морски 6y- 
кови су држали поморску iupioeuny са странцима ... оне који прис- 
воје (волове) ... оне који присвоје (овце...) 


Морским вуковима се, вероватно, сматрају гусари или нека дру- 
га врста крадљиваца на мору, док се последње две поменуте катего- 
рије односе на обичне лопове. Међутим, спорно је место ниску-људи 
који су стављени у негативан контекст. Наиме, они су били војни- 
ци који би за своју службу добијали комад земље од владара и тро- 
месечна следовања соли и рибе. Они су претеча онога што he се у 
Хамурабијевом Вавилону звати илку-војници2 и не постоји никакав 
разлог да се посматрају у негативном контексту. Међутим, могуће је 
да они нису били наклоњени Ур-Намуу, и да нису верно обављали 
своју службу. Марко Вишић?? сматра да се овим појмом означавају 
зеленаши, који су правили велике проблеме државама Међуречја. 


23  Намахни је био послењи независни гувернер Лагаша, чији је намесник био Yp- 
Аба. Када је победио Намаханија, Ур-Наму је ипак оставио Ур-Абу као гуверне- 
pa побеђеног града. Види William Hallo, "The Coronation of Ur-Nammv^ Journal 
of Cuneiform Studies, vol. 20, 3–4/1966, 138. 


24 Маган je стара цивилизација која се вероватно налазила y данашњем Оману, 
прослављена по бродоградњи и поморству. В. Станимировић, Хрестоматија, 
11, фн. 4; Donald Hawley, The Trucial States, Allen & Unwin, London 1970, 26-28. 


25 В. Станимировић, Хресйомайија, 12. 
26 Ibid. 
27 М. Višić, Zakonici drevne Mesopotamije, 131. 

Након ове, следи јако сличан фрагмент ca (А i 31-42:), са једном 
изменом: 


(А iii 104-113:) (Y iuo време, (Ja), Ур-Наму, (моћни рашник, їос- 
üogap ipaga Ура, владар земаља Сумера и) Акада, (снаїом) бота 
Hane, мої їосӣодара, (под истинским вођсшвом бота Ушуа, ја заве- 
gox правду у земљи) 


Поред поновљеног описа себе и земље коју поседује, Ур-Наму 
уводи новог бога у пролог – Утуа, бога сунца и правде. Уту је био син 
Ур-Намуовог господара, бога Нане, и његове жене, богиње Нингал. 
Да ли се то законодавац поистовећује са Утуом, пошто је, сада, он 
окарактерисан као истински вођа, па и сам постаје божанство, или 
су пак богови одлучили да уведу новог посредника између њих и 
световног владара? Притом, Уту je као бог правде и истине био један 
од богова чија је функција била одржање моралног поретка.28 


Следе фрагменти у којима законодавац описује своја достиг- 
нућа: 


(A iii 114-124:) (...) ja ce врайих. Дадох слободу Акађанима и 
странцима у земљама Сумера и Акада, оне који се баве помор- 
ском трговином (ослободих) од морских вукова, їониче (ослобо- 
дих) оних који присвајају волове, овце и маїарце. 


У овом фрагменту налази се одговор на одредбу (A ii 87-92:). Да- 
кле, Ур-Наму је ослободио земљу од пирата и лопова, само што се 
сада не помињу ниску-људи. Можда су се повиновали његовим на- 
ређењима, а можда њихов помен у ранијем фрагменту није ни био у 
функцији убрајања у криминалне групације становништва. Другим 
речима, могуће је да је њихово држање земље представљало чињени- 
цу која се затим променила нагоре. 

Такође, фрагмент је значајан јер се у њему испољава великодуш- 
ност владарева према странцима. Нарочито је битан помен Акађана, 
из кога се наслућује да су имали непријатељски однос са Сумерцима. 
Законодавац је отворио врата свим странцима, који сада имају јед- 
нака права независно од тога које су народности, чиме је Ур-Наму 
поставио темеље онога што подсећа на савремени појам мултикулту- 
ралне државе. 


(A iii 125-134, С i 1-10:) Y iuo време, снаом Hane, мог їосӣода- 
ра, ослободих Акшак, Марад, Гиркал, Казалу и њихова насеља, и 
Ушарум, и све (области) које беху под јармом Аншана. 


28 Jeremy A. Black, Anthony Green, Gods, demons, and symbols of ancient Mesopota- 
mia: an illustrated dictionary, The British Museum Press, London 2004, 182-184. 

Описују ce владарева освајања на рачун еламитског града Ан- 
шана. Пошто ce у историографији? освајање овог града приписује 
Шулгију, ово би могао бити један од доказа да Ур-Наму, ипак, није 
стварни творац законика. 

У завршном делу пролога, владар се бави административним и 
унутрашњим проблемима, те социјалним и моралним реформама 
које је спровео како би подигао моћ државе: 


(A iii 135-iv 149, C i 11-21:) Ogpegux меру за бакар, бариїу и упо- 
добих јој 60 cuna. Ogpegux меру за бакар, сеу и уподобих јој десей 
сила. Створих и обичну краљевску бакарну сеа меру и уподобих 
јој пеш сила. Уредих и све камене шежине од чистог једної шекела 
(тежине) до једне мине (шежине). Сшворих бронзану једну сила 
меру и изједначих је са једном мином. 

(A iv 150-161, C i 22-29:) Og шот времена, (ja ypegux) пловидбу 
речних бродова и nacuüe дуж обала Tuipuca, дуж обала Еуфрата, 
дуж обала свих река, (ja учиних ситурним путеве) за їласнике; 
(Msipagux) одмориште (крај пуша), (засадих) воћњаке, nyian йо- 
стави надзорника баштована да се стара o њима. 


У овом фрагменту је описано успостављање стабилних монетар- 
них мера и предузимање праведних мера како би се заштитила си- 
рочад, удовице и сиромашни.?? Дакле, владар се хвали како је увео 
праведне и одговарајуће мере: силу за течност, мину и шекел као 
новчану јединицу. Крамерз! сматра да је покушао да спречи праксе 
трговаца које нису биле засноване на закону, а које су се тицале стан- 
дардизације тежина. Затим, хвали се како је поправио иригациони 
систем дуж Међуречја, који je био окосница ове древне цивилизације 
(као и уосталом, сваке древне цивилизације која је настала поред 
реке). Такође, поправио је положај гласника, а самим тим вероватно 
и однос са другим државама. За крај, бавио се и естетиком, тј. де- 
корацијом града тако што је засадио воћњаке који се свакако могу 
посматрати као симбол не само лепоте, већ и добростања.?2 Из овога 
се да закључити да је пре Ур-Намуовог успостављања власти у Уру 





29 В. A. Авдијев, Историја Старо! истока, Издавачко предузеће Народне Peny- 
блике Србије, Београд 1952, 41. 

30 Émile Szlechter, „Le code а Јг-патти“, Revue dAssyriologie et darchéologie orientale 
vol. 49, 4/1955, 174. 

31 Samuel Noah Kramer, History Begins at Sumer: Thirty-Nine Firsts in Mans Recorded 
History, University of Pennsylvania Press, Philadelphia, 102. 

32 Колико су народи Месопотамије волели зеленило, знамо из приче о Небухад- 
незаровој градњи славних висећих вртова Вавилона (премда, могуће је да је 
место њихове градње ипак Нинива, а градитељ асирски цар Сенахериб), који 
су сматрани једним од седам светских чуда старог века. Види: Stephanie Dalley, 

владала анархична сиутација – изражена ксенофобија, запуштеност 
река и ружан екстеријер. 


(А iv 162-168, C ii 30-39:) Ја не предадох сироче (на милост и ne- 
милост) боашашу. He препустих удовицу моћнима. Не üpegagox 
сиромаха са једним шекелом човеку са једном мином. Не препус- 
тих човека који нема ништа go једне овце, човеку који има вола. 
(А iv 169-170, С ii 40-51:) Ja сместих (у независна обийавалишӣа) 
моје војсковође, моје мајке, моју браћу, и њихове породице; Ја не 
прихваших њихове поуке, ja не намейах наредбе. Истребих mp- 
жњу, насилнишшво, и (услиших) ваџаје за правдом. Успиоставих 
üpaegy у земљи. 


Финални део пролога истиче бригу за сваког становника Ура 
тиме што најављује правну еквиваленцију, постављајући законик у 
нове, социјалне оквире.33 

Ур-Намуов законик заправо формира везу у еволуцији права из- 
међу, с једне стране, реформи владара Уру-Ка-гине и Гудеа, и, с дру- 
ге стране, каснијих клинописних законика. 7> Одредбе које се налазе y 
прологу зборника, нарочито оне које се односе на заштиту сиромаш- 
них, а на првом месту сирочади и удовица, подсећају на оне које на- 
лазимо у реформама поменутих оријенталних деспота. Заштитнич- 
ки настројени владари Лагаша Уру-Ка-гина (24. век п.н.е) и Гудеа (22. 
век п.н.е.) својим реформама нису утицали само на Ур-Намуа, него 
и на његове наследнике – Хамурабијев и Липит-Иштарин законик. 37 

Сасвим је очигледно да је сумерско друштво пре Ур-Намуа трпе- 
ло неправду, неједнакост, сиромаштво и угњетавање.38 Без обзира на 
то да ли је Ур-Наму уложио или није озбиљан напор да оствари ху- 
мане идеале предочене у свом прологу, мало је вероватно да је имао 
успеха.?? Са овим проблемима сусретала cy се сва друштва и државе 
света од како је света и века, и тако ће увек и бити. 


„Апсіепі Mesopotamian Gardens and the Identification of the Hanging Gardens of 
Babylon Resolved", Garden History, vol. 21, 1/1993, 7-9. 


33 Vojislav Stanimirović, Dragica Vujadinović, „Pravni okvir za skicu patrijarhalne po- 
rodice u Mesopotamiji Dragica Vujadinović, Vojislav Stanimirović (ur.), Studije 
roda, Pravni fakultet Univerziteta u Beogradu, Beograd 2013, 76-77. 


34 Гудеа је био владар Лагаша из 22. века пре нове epe. 


35 Émile Szlechter, ^A propos du code ФОт-патти“, Revue d'Assyriologie et d'archéologie 
orientale, vol. 47, No. 1, 1953, 6. 


36 V. Stanimirović, D. Vujadinović, „Pravni окуп“, 76-77. 
37 Ibid. 


38 Samuel Noah Kramer, History Begins at Sumer: Thirty-Nine Firsts in Mans Recorded 
History, University of Pennsylvania Press, Philadelphia, 263. 


39 Ibid. 

4. БОЖЈИ СУД 


Божји суд или ордалија је врста ирационалног доказног средства 
које је типично за архаична друштва, у која се убрајају народи древне 
Месопотамије. Постојао је и у средњем веку, код Германа и Словена, 
а забележен је чак и у нововековном Османском царству. Кроз ис- 
торију се јављао у различитим формама - нпр. суд водом, ватром, 
крстом и гутањем. У основи схватања ове ритуалне правне инсти- 
туције лежи веровање да ће Бог (или богови), као врховни судија, 
донети правду странци која је у праву, односно казнити кривца. 

У Месопотамији је постојао божји суд воде, а одредбе о њему 
постоје у Ур-Намуовом и Хамурабијевом законику. У Ур-Намуовом 
законику, божји суд реке предвиђен је у два члана: 


Члан 13: Ако човек оптужи gpyloi за ... и доведе та на Божји суд 
Реке, али Божји суд Реке ia очисти (og лажне оййужбе), онај који 
ia је довео нека одмери и преда три шекела сребра 

Члан 14: Ако човек оййужи супругу младића за неверсшва, али 
Божји суд Реке је очисти, онај ко је оптужио нека одмери и преда 
20 шекела сребра 


Бацање у хладну воду је било карактеристично за семитске на- 
роде (Јевреји, Акађани) у старом веку. Код већине семитских народа, 
а касније и код Словена и Германа, овај вид божјег суда другачије се 
примењивао него код Вавилонаца. Наиме, већина Семита је оптуже- 
ника бацала у воду, па ако би он потонуо сматрао би се невиним.“ 
Насупрот њима, Вавилонци су сматрали да потонуће особе не значи 
само божји доказ о кривици, већ и сам чин извршења казне и задо- 
вољења правде.“! Стога, у воду бачен човек, ако је невин, остаће на 
површини воде, а ако је крив, потонуће.“= Овакав редак, али логичан 
став (свакако, више смисла, барем из данашње перспективе гледано, 
има у потонућу кривца, него у његовом остајању на површини воде) 
о божјем суду, осим у Вавилону, био је прихваћен и у држави Мари.“ 
У случају да се потонућем није подразумевао чин извршења казне, 
онда би се кривац избавио привезном мотком, након чега би уследи- 
ло његово кажњавање.“ 


40 В. Станимировић, Хрестоматија, 37. 
41 Ibid. 
42 lbid. 


43 Држава Мари тј. њен цар Зимрилима и Хамурабијев Вавилон имали cy добре 
односе који су крунисани склопљеним војним савезом, те у томе треба тражи- 
ти одговор на одступања у пракси божјег суда. B. А. Авдијев, Историја Старог 
истока, Издавачко предузеће Народне Републике Србије, Београд 1952, 16. 

44 В. Lafont, В. Westbrook, 196-197. 

Сумери су народ мистериозног порекла, али засигурно нису 
припадали Семитима. Међутим, након превласти Акада за време 
владавине Саргона I и његовог унука Нарам-сина, дошло je до хи- 
бридизације културе. Пошто из одредаба није јасно какав је био 
садржај божјег суда, вероватно је био пресудан акадски утицај, те се 
он тумачио као код Семита. Нејасност његовог карактера утицала је 
на Вавилонце, који су празнину попунили онако како је њима било 
најлогичније. С друге стране, номадски Аморити нису имали преви- 
ше додира са осталим семитским народима, него су само одржавали 
традицију древног Сумера, те и у томе треба тражити разлог разли- 
читог тумачења божјег суда. 

Тако у Хамурабијевом законику у члану 2. стоји следеће: „Ако 
човек оптужи другог човека за врачање, али нема доказа против 
њега, онај који је оптужен да се бави враџбинама отићи ће на божји 
суд Реке, он ће уистину бити подвргнут божјем суду Реке; ако га Река 
узме, ко га је оптужио узеће његов сав иметак; ако ли Река пока- 
же да је невин и сачува га, онај који му је врачање подметнуо да се 
убије: онај који се подвргао божјем суду Реке узеће сво имање свог 
оптужитеља.“% Ако се упореди ова норма са нормом из члана 13. Yp- 
Намуовог законика, на логичан начин се може попунити празнина 
која се тиче оптужбе („Ако човек оптужи другог aa ... и доведе...“). 
Дакле, вероватно је реч о транспланту тј. пресађивању норме из су- 
мерског правног система у аморитски, те је за доказивање оптужбе 
o вештичарењу“% (врачању) био резервисан божји суд реке (нарав- 


45 Војислав Станимировић, „Нови поглед на Хамурабијев законик (І део)“, Ananu 
Правно! факултета у Беотраду, 1/2011, 146. 

46 Y вештичарењу се налази још један потенцијални религијски одраз Ур-Наму- 
овог законика, поготово када се има y виду превод Марка Вишића. Ради ce о 
члану 4. Ур-Намуовог законика који гласи: „Ако жена слободног човека, слу- 
жећи се чаролијом, салеће gpyioia човека и он са њом леїне, ша жена да се убије, 
мушкарац је слободан“. Овај аутор је превео са енглеског Ур-Намуов законик по 
узору на Ancient near Eastern Texts Princeton, 1969, J. J. Finkelstein (по навођењу 
аутора). Норма на енглеском гласи: “If the wife of a man, by resort to her charms, 
enticed a (nother)man, so that he slept with her, he shall slay that woman, but that man 
shall be set free". Дакле, овде je споран и непрецизан превод кључне речи y овој 
одредби – charms. Реч "charms" суштински се односи на женске чари, на одређе- 
не њихове спољашње и унутрашње карактеристике којима би оне заводиле по- 
жудне мушкарце, а не на чари у смислу магије или недозвољених религијских 
пракси. Вишић је, дакле, сувише упростио превод и свео га на вештичарење, а 
тиме и потпуно занемарио суштинску Ур-Намуову намеру – да санкционише 
прељубу. Чињеница да је Вишић овај превод базирао на изузетно старом Фин- 
келстиновом енглеском преводу, као и неславна репутација коју овај учењак 
блискоисточних цивилизација има у озбиљнијим правним научним кругови- 
ма, довољни су разлози да овакву сентенцу не убацимо у главни текст. С друге 
стране, он је завршио класичне студије на Филозофском факултету, те се ње- 

HO, у случајевима када није било повољнијих доказних средстава). 
Казна за тужиоца који је лажно оптужио свог сународника адекват- 
но рефлектује суштинске карактеристике сумерског и аморитског 
правног система – док је свирепи Хамураби прописао смртну казну, 
благи Ур-Наму је за исто дело резервисао композицију.47 


5. ЗАКЛЕТВА 


Још једно ирационално доказно средство чију је егзистенцију 
предвидео Ур-Намуов законик била је заклетва. Овде је реч о старом 
акадском ритуалу чија се форма састојала у додиривању полног орга- 
на, као индикатора заклетве у сопствено потомство,48 

У Ур-Намуовом законику, заклетва се помиње на једном месту: 


Члан 29: Ако се човек прикаже (суду) као сведок, али одбије да 
положи заклешву, он нека сноси накнаду ма ueia што је предмет 
спора. 


Из ове одредбе следи да је заклетва услов за учествовање сведока 
у постпупку, међутим не мора нужно значити да је она била изричи- 
та у сваком судском поступку. Акт изговарања заклетве одвијао се 
у храму, a не на суду“ и тиме се судски поступак прекидао на неко 
време. Самим тим је он доста успоравао читав процес доказивања и 
из тог разлога може се помислити да заклетва није била стални део 
судског поступка. Била она изричита или не, заклетва је имала ап- 
солутни карактер – одбијање заклетве значило би губитак спора,59 
премда то није непосредно исказано у односним одредбама Ур-На- 
муовог законика. 


6. ЗАКЉУЧАК 


Ур-Намуов законик само је један од бројних примера напред- 
ности сумерске цивилизације. Његова авангардност не долази до 
изражаја само у упоређивању са другим клинописним (Билаламин, 
Ешнунски и Хамурабијев законик), или уопште старовековним (За- 


гово знање из области филозофије древних народа не може спорити са стано- 
вишта оваквог рада. 


47 B. Lafont, В. Westbrook, 221. 


48 Сима Аврамовић, Војислав Станимировић, Упоредна правна традиција, Прав- 
ни факултет, Београд 2016, 80. 


49 В. Lafont, В. Westbrook, 194-196. 
50 Ibid. 

кон дванаест таблица, Мојсијеви закони и други) правним спомени- 
цима. Наиме, он је по степену развијености правне технике много 
испред многих зборника који потичу из средњег века, дакле периода 
историје који је уследио више од два и по миленијума после образо- 
вања Треће династије Ура. 

Стога, имајући у виду период у коме је настао, потпуно је јас- 
но да Ур-Намуов законик поседује висок степен секуларности и да је 
утицај религије много мањи него што је то случај у другим правним 
системима старог века (римски, хебрејски). Тај висок степен секулар- 
ности Ур-Намуовог законика доказује брз прелазак из примитивног 
друштва у цивилизацију. Право се у Сумеру јако брзо отиснуло од 
целовитог нормативног устројства, чија је главна окосница религија. 
Због тога су религија и право суштински два одвојена аутономна 
система, који се, ипак, никако не смеју посматрати као супротности, 
већ као два комплементарна ентитета, дакле два поретка која се до- 
пуњују, помажу и надомешћују међусобне празнине. Због тога је ре- 
лигија, колико год да је имала мали утицај на сам законик, морала 
да постоји (поготово за једну цивилизацију која је метеорском бр- 
зином изашла из периода племенског друштва). Дакле, она је суспи- 
дијарни, али обавезни, извор регулације људског понашања. И за то 
надомешћивање је, опет, Ур-Намуов законик добар пример. Како би 
његов законик био, с једне стране, што правичнији, а са друге, што 
прихваћенији, владар је морао да искористи религију, тј. укорењени 
страх свог народа од ње, у циљу спровођења и оправдавања својих 
правила, као и за додавање легитимности свом владарском статусу. 
Једноставно речено, био је краљ јер су га „изабрали богови“, и из тог 
разлога су га се људи плашили и следили његова правила. Може се 
рећи да је оваква концепција оличена у прологу, чисто дело владара. 
С друге стране, одредба о божјем суду представља тешко искорењи- 
ви начин доказивања која потиче из дубоке старине и коју је владар, 
на неки начин, био приморан да кодификује. Међутим, и ова одредба 
је могла да се искористи на добар начин – људи су веровали у божју 
интервенцију и плашили је се, те је и то подизало степен нормира- 
ности понашања појединца. Најзад, одредба о заклетви доказ је да су 
и даље постојале многе тековине примитивнијих времена (Акадски 
период) коју, опет, није било потребно уклонити због њене утили- 
тарне функције у правном систему (снага заклетве као апсолутног 
необоривог доказа). 

На крају, када се све ово сагледа, тешко је одолети закључку да је 
Ур-Намуов законик, исто као и цивилизација која га је подарила прав- 
ној историји – Сумер – у великој мери потцењен. Овакво виђење мо- 
жемо посматрати из две равни. Прво, читавој месопотамској историји 

даје се много мање пажње Hero египатској, грчкој или римској, а запра- 
во, живот какав данас познајемо настао је у древном Сумеру. С друге 
стране, ако гледамо само цивилизацију древних народа Међуречја, Ха- 
мурабијев законик је постао симбол правног система ове регије, док се 
његов праотац, Ур-Намуов законик, тек спорадично спомиње, ако He у 
делима посвећеним клинописној тематици, онда сигурно у литератури 
општијег типа (на пример, уџбеници, прегледи и сл.). 

Bogdan Р. STOJANOVIC* 


REVIEW OF THE INFLUENCE OF RELIGION 
ON UR-NAMMU'S CODE 


Summary 


The Sumerian civilization left us, among their many achievements, the oldest pre- 
served law code - the Code of Ur-Nammu, over four millennia old. Seeing how 
this legal code is mainly of a secular nature, the connection between it and the 
polytheistic Sumerian religion seems indirect at first sight. However, religion is, 
in fact, one of the crucial factors which allows us to understand both this one and 
the later cuneiform law codes. The religious influence is most prominent in the 
prologue of the legal code, which depicts the ruler as a god incarnate. The legis- 
lator uses religion, which had an enormous influence on daily life in all ancient 
civilizations, as a powerful tool which could help him achieve his goal - plac- 
ing all segments of society under his command. It exerted less influence on the 
norms of the legal code, though even there the contents are not entirely secular. 
The religious base is found in two provisions concerning the ordeal by water, an 
irrational judicial practice established on the belief that a god, as supreme judge, 
would not allow the lawbreaker to avoid punishment. Finally, one norm which 
concerns the oath is directly connected to religion. 

